

**ROKIŠKIO RAJONO SAVIVALDYBĖS TARYBA**

**SPRENDIMAS**

**DĖL ROKIŠKIO RAJONO SAVIVALDYBĖS TARYBOS 2022 M. LIEPOS 29 D. SPRENDIMO NR. TS-194 „DĖL TURIZMO IR VERSLO PLĖTROS PRIEMONĖS PROJEKTŲ FINANSAVIMO IŠ ROKIŠKIO RAJONO SAVIVALDYBĖS BIUDŽETO TVARKOS APRAŠO PATVIRTINIMO“ PRIPAŽINIMO NETEKUSIU GALIOS**

2023 m. birželio 29 d. Nr. TS-

Rokiškis

Rokiškio rajono savivaldybės taryba n u s p r e n d ž i a:

1. Pripažinti netekusiu galios Rokiškio rajono savivaldybės tarybos 2022 m. liepos 29 d. sprendimą Nr. TS-194 „Dėl Turizmo ir verslo plėtros priemonės projektų finansavimo iš Rokiškio rajono savivaldybės biudžeto lėšų tvarkos aprašo patvirtinimo“.

2. Nustatyti, kad šis Rokiškio rajono savivaldybės tarybos sprendimas įsigalioja 2023 m. rugpjūčio 1 d.

Savivaldybės meras Ramūnas Godeliauskas

Irena Matelienė

**SPRENDIMO PROJEKTO**

**„DĖL ROKIŠKIO RAJONO SAVIVALDYBĖS TARYBOS 2022 M. LIEPOS 29 D. SPRENDIMO NR. TS-194 „DĖL TURIZMO PLĖTROS PRIEMONĖS PROJEKTŲ FINANSAVIMO IŠ ROKIŠKIO RAJONO SAVIVALDYBĖS BIUDŽETO TVARKOS APRAŠO PATVIRTINIMO“ PRIPAŽINIMO NETEKUSIU GALIOS“**

**AIŠKINAMASIS RAŠTAS**

*2023-06-29*

Projekto rengėjas – Komunikacijos ir kultūros skyriaus vedėja Irena Matelienė

Pranešėjas komitetų ir Tarybos posėdžiuose – Komunikacijos ir kultūros skyriaus vedėja Irena Matelienė

|  |  |  |
| --- | --- | --- |
| 1. | Sprendimo projekto tikslas ir uždaviniai | Pripažinti netekusiu galios Rokiškio rajono savivaldybės tarybos 2022 m. liepos 29 d. sprendimą Nr. TS-194 „Dėl Turizmo ir verslo plėtros priemonės projektų finansavimo iš Rokiškio rajono savivaldybės biudžeto lėšų tvarkos aprašo patvirtinimo“. |
| 2.  | Šiuo metu galiojančios ir teikiamu klausimu siūlomos naujos teisinio reguliavimo nuostatos | Rokiškio rajono savivaldybės tarybos 2022 m. liepos 29 d. sprendimu Nr. TS-194 „Dėl Turizmo ir verslo plėtros priemonės projektų finansavimo iš Rokiškio rajono savivaldybės biudžeto lėšų tvarkos aprašo patvirtinimo“ nustatyta tvarka sudaroma bendra Turizmo ir verslo plėtros veiksmų įgyvendinimo programa. Šios programos uždavinių įgyvendinimą bus pavesta tęsti savivaldybės biudžetinėms įstaigoms: Rokiškio turizmo informacijos centrui, Rokiškio rajono savivaldybės administracijos Strateginio planavimo ir investicijų skyriui. Minėtojo tvarkos aprašo 34 punktas numato, kad aprašas gali būti keičiamas, papildomas ar naikinamas Rokiškio rajono savivaldybės tarybos sprendimu.  |
| 3. | Laukiami rezultatai | Sprendimu apibrėžiama priemonės aktualumo situacija.  |
| 4.  | Lėšų poreikis ir šaltiniai | Nėra |
| 5.  | Antikorupcinis sprendimo projekto vertinimas | Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl nevertintinas antikorupciniu požiūriu. |
| 6.  | Kiti sprendimui priimti reikalingi pagrindimai, skaičiavimai ar paaiškinimai | Šiuo metu Turizmo ir verslo plėtros priemonės projektą įgyvendina vienas Rokiškio rajono savivaldybės administracijos direktoriaus 2022 m. lapkričio 28 d. įsakymu Nr. AV-1222 patvirtintas konkurso laimėtojas – viešoji įstaiga Rokiškio turizmo ir verslo informacijos centras, kuris pateiks programos vykdymo ataskaitą už 7 mėn. Projekto lėšų likutis bus grąžintas į rajono biudžetą. Aktuali informacija apie turizmo ir verslo funkcijų įgyvendinimą aptarta Rokiškio rajono savivaldybės kultūros ir turizmo tarybos 2023 m. balandžio 11 d. posėdyje. |
| 7. | Sprendimo projekto lyginamasis variantas (jeigu teikiamas sprendimo pakeitimo projektas) | Nėra |